E. R. Wahlman

Hattuliike E. R. Wahlman Oy on suomalainen Helsingissä toimiva hattuliike ja hattujen valmistaja. Liike on perustettu 1901 ja se valmistaa sekä myy muun muassa virkalakkeja, tohtorinhattuja sekä ylioppilaslakkeja ja teekkarilakkeja.E. R. Wahlman : Wahlmanin historia on Suomen historiaaHattmakerifirman Ab E. R. Wahlman Oy fyrtio år, Hufvudstadsbladet, 10.06.1941, nro 153, s. 9, Kansalliskirjaston digitaaliset aineistotE. R. Wahlmans hattaffär 25 år, Wiborgs Nyheter, 29.06.1926, nro 145, s. 2, Kansalliskirjaston digitaaliset aineistot Vuodesta 2001 E. R. Wahlmanin liike on sijainnut Sofiankatu 5:ssä, Senaatintorin laidalla. == Historia == Liikkeen perusti Viipurissa vuonna 1901 Elis Robert Alexander Wahlman (1878–1971).Geni.com : Elis Robert Alexander Wahlman Hänen isänsä Johan (John) Robert Wahlman (1850–1932) oli tunnettu hattujen tekijä ja hän oli perustanut hattuliikkeen Helsinkiin vuonna 1883. Tämä J. R. Wahlmanin hattuliike toimi pitkään Ratakatu 1:ssä. Elis Wahlman sai huopahattujen ja silinterihattujen valmistuksessa opin isältään. Hän oli Helsingin Hattuteollisuus Oy:n palveluksessa mestarina ja sitten Wecksellin hattutehtaassa kunnes hän perusti oman liikkeensä Viipuriin. Elis Wahlmanin liike tuli tunnetuksi laadukkaiden silinterihattujen valmistajana. Vuodesta 1903 alkaen valmistettiin myös miesten ja naisten huopahattuja sekä korkealaatuisia turkislakkeja. Naisten hattujen valmistus päättyi 1930 samalla kun aloitettiin sotilas- ja virkalakkien valmistus. Liikkeestä muodostettiin osakeyhtiö 1932.Johan Robert Wahlmanin kuolinilmoitus, Helsingin Sanomat, 14.12.1932, nro 339, s. 1, Kansalliskirjaston digitaaliset aineistotSextioåring, Hufvudstadsbladet, 18.10.1938, nro 281, s. 6, Kansalliskirjaston digitaaliset aineistot70 år. Hattfabrikanten E. R. Wahlman, Nya Pressen, 18.10.1948, nro 240, s. 2, Kansalliskirjaston digitaaliset aineistot Vuonna 1925 Wahlman perusti sivuliikkeen Helsinkiin Heikinkadun varrelle. Myöhemmin koko liike siirtyi talvisodan sotatoimien vuoksi vuonna 1940 Viipurista Helsinkiin ja se hankki Pohjois-Esplanadi 35:stä suuremmat toimitilat. Elis Wahlman oli liikkeen johdossa vuoteen 1957 saakka ja sen jälkeen liikettä hoitivat hänen tyttärensä Karin Karttunen ja vuodesta 1972 tyttärentytär Laila Karttunen-Airas. Wahlmanin liike myi huopahattuja, lippa- ja turkislakkeja sekä valmisti virkalakkeja, tohtorinhattuja, ylioppilas- ja teekkarilakkeja. Liike on tunnettu tohtorinhattujen valmistajana, hatut valmistetaan samalla menetelmällä kuin silinterihatut aikanaan. Vuonna 2001 E. R. Wahlmanin liike siirtyi nykyiseen toimipaikkaansa Sofiankatu 5:teen. == Tunnettuja asiakkaita == E. R. Wahlmanin tohtorinlakkeja ovat kantaneet itsenäisen Suomen historian aikana muun muassa: * Presidentti Risto Ryti * Presidentti Juho Kusti Paasikivi * Presidentti Urho Kekkonen * Presidentti Mauno Koivisto * Presidentti Martti Ahtisaari * Presidentti Tarja Halonen * Presidentti Sauli Niinistö * Mika Waltari * Ilmari Kianto * Väinö Linna * Elisabeth Rehn * Riitta Uosukainen Lähde: == Lähteet == == Aiheesta muualla == * E. R. Wahlman Oy:n sivusto ja verkkokauppa * Helsinkiläinen hattumaakari J. R. Wahlman, joka 10-vuotiaana teki kenkiä Viipurin pormestarille, mutta sittemmin koko ikänsä vain hattuja Suomen herroille, Suomen Kuvalehti, 24.2.1934, nro 9, s. 14, Kansalliskirjaston digitaaliset aineistot * Vanhojen helsinkiläisherrojen "hattumaakari", Seura, 2.8.1939, nro 31, s. 10, Kansalliskirjaston digitaaliset aineistot * Harvojen tuntemassa jugend­huvilassa asuu erikois­laatuinen suku – Kuuluisan dynastian jälkeläiset asuvat talossa, jolle ei ole sataan vuoteen tehty juuri mitään. Helsingin Sanomat Vantaa 12.6.2021 (Tilaajille) Luokka:Suomalaiset vaatetusalan yritykset Luokka:Viipurin historia